<classify> Akizungumza na waandishi wa habari Meneja wa Airtel Money, Asupya Nalingigwa alisema wakati mwaka umeanza na magari mengi yatahitaji kulipiwa kodi na kusema wanaweza kufanya hivyo wakiwa mahali popote kupitia huduma ya Airtel Money.Ushirikiano huu kati ya TRA na Airtel unawawezesha Watanzania kulipa kodi zao kupitia simu zao za mkononi na kuondoa usumbufu na msongamano uliokuwepo hapo awali. Alisema.Nalingigwa alifafanua zaidi alisema Ili kufanya malipo mteja anatakiwa awe na kumbukumbu namba na kujua kiasi cha ada.Ili kujua kiasi cha ada ya malipo mteja anatakiwa kutuma ujumbe wenye neno Assess na kuacha nafasi kisha kuingiza namba ya gari na kutuma kwenda kwenye namba 15341.Na ili kupata kumbukumbu namba mteja anatakiwa kutuma ujumbe wenye neno Register kisha kuacha nafasi na kuandika namba ya gari kisha kutuma kwenye namba 15341.Baada ya hapo sasa mteja Unaweza kuanza kufanya malipo kwa kupiga 15060 chagua lugha , kisha bonyesha kufanya malipo, kisha chagua TRA MAGARI, ingiza kiasi cha malipo, hakiki kiasi cha malipo, kisha weka namba ya siri ingiza kumbukumbu namba kisha utapokea ujumbe unaohakiki malipo yako kutoka TRA, alisema.  <topic>: UCHUMI 